STOPP ry

Aamukahvit
2023-08-30 09:00 - 10:00, 2023-09-27 09:00 - 10:00, 2023-11-29 09:00 - 10:00, 2024-01-31 09:00 - 10:00, 2024-03-27 09:00 - 10:00, 2024-04-24 09:00 - 10:00, 2024-05-29 09:00 - 10:00 (Europe/Helsinki)
Tervetuloa mukaan STOPP ry:n aamukahville Teamsiin! Aamukahvien aikana voimme vapaamuotoisesti keskustella, jakaa kokemuksia ja vertaistukea eri tanssioppilaitosten arjesta.
Aamukahvit on tarkoitettu liiton varsinaisille jäsenille. Linkki lähetetään jäsentiedotteen mukana, erillistä ilmoittautumista ei tarvita. Linkkiä voi tarvittaessa kysyä myös liiton toimistosta: toimisto@stopp.fi

Hallituksen kokous
2023-08-31 10:00 - 13:00
STOPP ry:n hallitus kokoontuu etäyhteydellä to 31.8. klo 10-13.

Koski-keskustelua
2023-09-12 09:30 - 11:00
KOSKI-tietovarannon käyttöönoton sujuvoittamiseksi järjestämme eri taiteen perusopetuksen liittojen kesken syksyn aikana kaksi keskustelutilaisuutta. Tilaisuudet ovat alusta kollegoiden väliselle keskustelulle ja niiden tarkoituksena on jakaa kokemuksia ja kysymyksiä käytännön toteutuksessa alkuun pääsemiseksi. Tilaisuuksien aluksi käymme lyhyesti läpi myös syksyn muita ajankohtaisia asioita mm. hallitusohjelman kirjauksiin liittyen.
Keskustelutilaisuudet ovat maksuttomia ja tarkoitettu TPO-liiton jäsenjärjestöjen jäsenoppilaitoksille ja infojäsenoppilaitoksille.
ti 12.9. klo 9.30 – 11 tilaisuuden järjestelyistä vastaa Suomen musiikkioppilaitosten liitto SML, sml@musicedu.fi, huom. ilmoittautumiset viimeistään 8.9.
ke 11.10. klo 10 – 11.30 tilaisuuden järjestelyistä vastaa Suomen tanssioppilaitosten liitto STOPP, toimisto@stopp.fi, ilmoittautumiset viimeistään 9.10.
Lue lisää tapahtumasta TPO-liiton tapahtumakalenterista.

Verkostotapaaminen
2023-09-15 10:00 - 12:00
Syksyn ensimmäinen verkostotapaaminen pidetään Teamsin välityksellä pe 15.9. klo 10-12. Tapaamisen teemana on työhyvinvointi.
Tapaaminen on liiton varsinaisille jäsenille ilmainen, informaatiojäsenten osallistumismaksu on 30 euroa.
Ilmoittaudu 14.9.2023 mennessä täällä.

Hallituksen kokous
2023-09-29 10:00
STOPP ry:n hallitus kokoontuu etäyhteydellä pe 29.9.2023 klo 10-13.

Next STOPP: Tampere, STOPP ry:n jäsenoppilaitosten näytös
2023-10-07 17:00 - 19:00
Suomen tanssioppilaitosten liitto STOPP ry:n jäsenkoulujen näytöksessä pääosassa ovat tanssin taiteen perusopetuksen oppilaat eri puolilta Suomea! Mukana on hyvin erilaisia, eri tanssilajien esityksiä eri-ikäisten tanssijoiden esittämänä.
Liiton näytöksessä jaetaan myös vuoden 2023 palkinnot ansioituneille tanssikasvattajille.
Näytös kestää n. 90 minuuttia, eikä siinä ole väliaikaa. Liput maksavat 18 euroa ja niitä myy Lippu.fi.

Koski-keskustelu
2023-10-11 10:00 - 12:00

Hallituksen kokous
2023-10-30 12:00 - 14:00
STOPP ry:n hallitus kokoontuu etäyhteydellä tarvittaessa ma 30.10. klo 12-14.

Koulutus: Kuinka herätät median kiinnostuksen ja luot toimittajaverkoston?
2023-11-01 09:00 - 12:00
Keskiviikkona 1.11. klo 9-12 järjestettävä koulutus rohkaisee ja antaa käytännön vinkkejä taiteen perusopetuksen oppilaitoksen mediatyöhön ja -yhteyksien kehittämiseen. Aamupäivän aikana kuullaan myös case-esimerkki oppilaitoksen mediatyön rakentamisesta.
Koulutuksen järjestävät Taiteen perusopetusliitto jäsenjärjestöineen yhteistyössä Suomen Konservatorioliiton kanssa. Koulutus antaa tukea vaikuttamistyöhön myös kevään 2024 Luovuutta politiikkaan -viikkoon osallistujille. Päivän toteutuksesta vastaa Salla Saarinen, Radical Soul Oy, joka on toiminut alan kouluttajana yli 10 vuotta.
Koulutus maksaa 50 e / oppilaitos (samalla osallistumismaksulla voi osallistua useampia henkilöitä). Ilmoittautuminen alkaa 27.9.
Lisätietoja löydät TPO-liiton sivuilta.

Tanssioppilaitosten hallintohenkilökunnan aamukahvit
2023-11-08 09:00 - 10:00
Hallintohenkilökunnan aamukahvit juodaan Teamsin välityksellä ke 8.11. klo 9-10. Mukaan ovat tervetulleita liiton varsinaisten jäsenoppilaitosten hallintoon osallistuvat työntekijät. Osallistumislinkki löytyy jäsentiedotteesta.

Syyspäivät Rovaniemellä
2023-11-16 - 2023-11-18
Liiton syyspäiviä vietetään yhdessä Suomen musiikkikasvatusseura Fismen päivien kanssa Rovaniemellä 16.-18.11.2023. Syyspäivien ohjelma julkaistaan myöhemmin, mutta hotellivarauksia voi tehdä jo 15.11.2022 alkaen. Ohjelmaa on torstaiaamusta 16.11.2023 lauantaihin 18.11.2023 asti.
Koska Rovaniemi on suosittu matkailukaupunki ja marraskuun loppu jo parhainta matkailusesonkia, onkin hotellivarausten kanssa syytä olla ajoissa liikkeellä. Jokainen osallistuja varaa ja maksaa oman majoituksensa. Suosittelemme olemaan varausten kanssa ajoissa liikkeellä, koska hotellien kiintiöt ovat rajalliset. Hotellivaihtoehtoja Rovaniemeltä löytyy useampia, ja tapahtumaan osallistuvat saavat varauskoodia käyttämällä varattua huoneen etuhintaan.
Ohessa majoitusvaihtoehtoja sekä ohjeita varauksen tekemiseen:
Scandic Rovaniemi City
Huonetyyppi Standard
Hinta 103.00 € yhden hengen huone / vuorokausi
119.00 € kahden hengen huone / vuorokausi
Scandic Pohjanhovi
Huonetyyppi Standard
Hinta 99.00 € yhden hengen huone / vuorokausi
115.00 € kahden hengen huone / vuorokausi
Huonetyyppi Standard Best View
Hinta 119.00 € yhden hengen huone / vuorokausi
135.00 € kahden hengen huone / vuorokausi
Jokainen majoittuja varaa huoneensa itse osoitteesta: http://www.scandichotels.fi/?bookingcode=BFIS151123
Varaukset voi tehdä varaustunnuksella BFIS151123 myös puhelimitse tai sähköpostitse hotellin yhteystietoja käyttäen.
Hotellien yhteystiedot:
Scandic Rovaniemi City
Koskikatu 23
96200 ROVANIEMI
Puhelinnumero: +358 300 308 472
Sähköposti: rovaniemicity@scandichotels.com
Scandic Pohjanhovi
Pohjanpuistikko 2
96200 ROVANIEMI
Puhelinnumero: +358 300 308 471
Sähköposti: pohjanhovi@scandichotels.com
Huoneet ovat varattavissa 30.10.2023 mennessä tai hotellin varaustilanteen mukaan.
Nettisivulta huoneita voi varata aikaisintaan 15.11.2022 (vuosi ennen saapumista).

Original Sokos Hotel Vaakuna Rovaniemi
Huoneita voi varata osoitteesta https://www.sokoshotels.fi/fi/rovaniemi/sokos-hotel-vaakuna
Varauskoodilla BMUKAAN2023 on huonehinta 110€ /1hh/vrk ja 130€ /2hh/vrk.
Huoneet maksetaan itse suoraan hotelliin. Huoneet ovat varattavissa 15.11.22 alkaen.

Arctic Light Hotel Rovaniemi
Arctic Light Hotel tarjoaa majoitusta vieraillemme hintaan 189€/huone 1-2 hlö/vrk. Hinta sisältää majoituksenMagic-huoneessa, buffet aamiaisen á la Sara La Fountain, saunan sekä hotellin kuntosalin käytön. Varauksen voi tehdä suoraan hotellista sähköpostilla hotel@arcticlighthotel.fi tai puhelimitse numerosta 0201710100.

Hostel Café Koti
Café Koti, Valtakatu 21, tarjoaa vieraillemme majoitusta 10% etuhintaan koodilla Musiikkikasvatuspäivät23.
Lisätietoja sekä varaukset:https://hostelcafekoti.fi/
Hostel Café Koti, +358207304722, info@hostelcafekoti.fi

STOPP ry:n syyskokous
2023-11-16 13:00 - 14:00
STOPP ry:n sääntömääräinen syyskokous pidetään hybridimuotoisena Rovaniemellä sekä Teamsin välityksellä torstaina 16.11. klo 13. Syyskokouskutsut ja kokousmateriaalit lähetetään jäsenoppilaitosten edustajille viimeistään 2 viikkoa ennen kokousajankohtaa.

Verkostotapaaminen
2023-12-07 10:00 - 12:00
Syksyn kolmas verkostotapaaminen pidetään Teamsin välityksellä to 7.12. klo 10-12. Tapaamisen teemana on tekijänoikeudet.
Tapaaminen on liiton varsinaisille jäsenille ilmainen, informaatiojäsenten osallistumismaksu on 30 euroa.
Ilmoittaudu mukaan 5.12.2023 mennessä täällä.

Hallituksen kokous
2023-12-08 10:00 - 12:00
STOPP ry:n hallitus kokoontuu hybridimuotoisesti pe 8.12.2023 klo 10-12.

Hallituksen kokous
2024-01-24 09:00 - 12:00
STOPP ry:n hallitus kokoontuu etäyhteydellä ke 24.1. klo 9-12.

Luovuutta politiikkaan
2024-02-05 - 2024-02-11
Luovuutta politiikkaan -kampanja järjestetään 5.-10.2.2024. Viikon aikana taiteen perusopetuksen oppilaitokset pääsevät tekemään toimintaansa tutuksi oman alueen päättäjille samalla tarjoten heille mahdollisuuden kokemukselliseen tekemiseen lasten ja nuorten kanssa.
Lisätietoja kampanjasta löydät Taiteen perusopetusliiton nettiisivuilta.

Verkostotapaaminen
2024-02-14 10:00 - 12:00
Kevään 2024 ensimmäinen verkostotapaaminen pidetään Teamsin välityksellä ke 14.2. klo 10-12. Tapaamisessa pohditaan tanssioppilaiden sitoutumista harrastukseen ja kiinnostuksen säilymisen tukemista. Tapaamisessa sivutaan myös sosiaalisen median roolia oppilaiden sitouttajana: Voiko tunneilta somettaa, mitä sometetaan?
Tapaaminen on liiton varsinaisille jäsenille ilmainen, informaatiojäsenten osallistumismaksu on 30 euroa.
Ilmoittaudu mukaan 13.2.2024 mennessä täällä.

Hallituksen kokous
2024-03-15 10:00 - 13:00
STOPP ry:n hallitus kokoontuu hybridimuotoisesti Sandelsinkadulla Helsingissä sekä Teamsin välityksellä pe 15.3. klo 10-13.

STOPP ry:n sääntömääräinen kevätkokous
2024-04-24 10:00 - 11:00
Sääntömääräinen kevätkokous pidetään etäyhteydellä (Teams) ke 24.4. klo 10. Kokouskutsut lähetetään sähköpostilla jäsenoppilaitosten yhteyshenkilöille viimeistään kahta viikkoa ennen kokousajankohtaa.

Hallituksen kokous
2024-04-26 09:00 - 12:00
STOPP ry:n hallitus kokoontuu Teamsin välityksellä pe 26.4. klo 9-12.

BalettiPaletti
2024-05-05 18:00 - 20:00 | Suomen Kansallisooppera- ja baletti, Helsinginkatu 58, Helsinki, Suomi
Suomalaisten tanssioppilaitosten baletti- ja karakteritanssinumeroille tarkoitettu BalettiPaletti tanssitaan Suomen Kansallisoopperan suurella näyttämöllä su 5.5.2024 klo 18. Lisätietoja näytöksestä sekä lipunmyyntitiedot löytyvät täältä.
BalettiPaletin esiintyjät valitaan taltiointien perusteella. Mukaan voivat hakea eri-ikäiset ja opinnoissaan eri vaiheessa olevat tanssioppilaat eri puolilta Suomea. Koulu voi lähettää esivalintaraadin katsottavaksi enintään kolme taltiointia. Mukaan voi hakea 10.3. mennessä täältä.

Verkostotapaaminen
2024-05-08 10:00 - 12:00
Kevään 2024 toinenverkostotapaaminen pidetään Teamsin välityksellä ke 8.5. klo 10-12. Tapaamisessa pohditaan tanssinopettajuuden muutosta. Tapaamisessa tutustutaan yksilöllistämisen käsikirjaan ja tanssinopetuksen saavutettavuusnäkökulmaan. Tanssinopettajuus muuttuu – muuttuuko pedagogiikka? Miten tukea muutosta ja mistä resurssit?
Tapaaminen on poikkeuksellisesti avoin myös liiton ulkopuolisille tanssin taiteen perusopetuksen toimijoille.
Ilmoittaudu mukaan 7.5.2024 mennessä täällä.

Strategiapäivä ja hallituksen kokous
2024-06-10 10:00 - 16:00
STOPP ry:n hallitus kokoontuu strategiapäivään ja hallituksen kokoukseen Helsinkiin ma 10.6. klo 10-16.

Tanssioppilaitokset On Stage
2024-06-12 - 2024-06-13
Kuopio Tanssii ja Soi järjestää Tanssioppilaitokset On Stage-katselmuksen 12.-13.6.2024 yhdessä Suomen tanssioppilaitosten liitto STOPP ry:n kanssa. Tänä vuonna tapahtuma siirtyy Kuopion kaupunginteatterin Maria-näyttämölle.
Katselmus tarjoaa mahdollisuuden päästä osaksi kansainvälisen tanssifestivaalin ohjelmistoa. Yleisölle katselmus tarjoaa tilaisuuden nähdä tanssikoulutuksen monipuolisuutta sekä upeita esityksiä. Kyseessä ei olekaan kilpailu, vaan tavoitteena on esitellä tanssin koulutusta mahdollisimman laajasti. Katselmukseen valitaan sekä kotimaisia että kansainvälisiä ryhmiä.
Hakuaika kotimaisille tanssikouluille on avoinna 11.12.2023 -31.1.2024. Lisätietoja saa täältä.
